
Монографията на Дойчил Войводич Проблеми на развоя на бъдеще време (футурум) 
и неговата граматикализация в славянските езици (със специален акцент върху 
сръбски, руски и полски език) представлява, както посочва нейният автор, интегрална 
разработка на идеи, обединяващи отделни негови публикации в научната периодика, 
докторската му дисертация, защитена през 2007 г. във Философския факултет в Нови 
Сад, и изследователската му работа по два научни проекта. Тя включва кратки уводни 
бележки, изложение, разделено на 2 основни глави, заключения от извършения 
анализ, з приложения под формата на таблици, библиография, включваща 388 загла- 
вия, корпус с езиков материал, наброяващ ш източника както на старобългарски език 
(наричан в монографията, в съответствие с традицията в сръбската лингвистика, ста- 
рославянски), така и на сръбски, руски и полски език от различни епохи на тяхното 
развитие (оригинални текстове и преводи на сръбски, руски и полски език). Книгата 
завършва с предметен регистър, регистър на имената, две резюмета - на руски и на 


английски език, и бележки за автора. 

Важно е да се уточни, че когато Д. Войводич говори обобщено за сръбски език, той 
има предвид новощокавския езиков стандарт, върху който са изградени книжовните 
езици в Р Сърбия, Р Черна гора, Р Босна и Херцеговина и Р Хърватия. 

Изборът на сръбски, руски и полски език, застъпен в монографията - по един от 
всяка от трите групи славянски езици, е резултат от стремежа на автора да представи 
обобщена картина за развитието на конструкциите и формите със значение на бъдеще 
време (футур) в славянските езици. При нужда в изложението се отразява и съ- 
стоянието в останалите славянски езици. Ексцерпцията на езиков корпус е обмислена 
и аргументирана: от една страна, по възможност е търсен паралел (използвани са па- 
ралелни корпуси от художествени произведения и техни преводи, застъпващи и трите 
езика, а в диахронния анализ - текстове, които представят старобългарския език 
заедно със съответните му езикови редакции; за изследване на публицистичния стил 
са избрани броеве от пресата с една и съща дата, с което се постига както хронологи- 
чен, така и тематичен паралелизъм). От друга страна, при ексцерпиране на материал 
за изследване на дистрибуцията / фреквентността на формите за футур за сръбския 
език от пресата е избран малко по-стар период (септември 1989 г.). Този избор е добре 
аргументиран с целта на изследването - да отрази състоянието непосредствено преди 
разпадането на СФРЮ: актуално, но едновременно с това - и неповлияно все още от 
формирането на нови езикови стандарти, основани на „държавни” (национални) 
програми за развитие на езиковата политика (с. 124, бел. под линия). Накрая, езико- 
вият корпус е представителен както в диахронен аспект (покрива различните периоди 
от развитието на разглежданите езици), така и във функционален аспект (включва 
двата най-меродавни при езиков анализ стила: художествения и публицистичния). 

В уводните бележки авторът представя накратко най-важните особености на мо- 
нографията си: 1) езиковият анализ не се ограничава само върху синхронията, но като 
не по-малко важен компонент включва и диахронията на анализираното явление; 
2) цел на изследването е да се набележат основните възможни насоки в развитието 
на категорията футуралност и нейните изразни средства; 3) като очакван резултат 
от извършения анализ авторът вижда набелязването на най-важните типологически 
характеристики в областта на футуралността в рамките и на общославянския син- 
таксис. Понеже както още в краткия увод, така и в монографията като цяло става 
дума за граматическа категория и за граматикализираност, съответно за степени на 
граматикализираност, изложението би спечелило, според мен, ако още в началото 
авторът беше схематизирал своето разбиране за критерии за граматикализираност 
(с разгръщането на анализа постепенно читателят може да набележи като такива 


критерии, приложени от автора, следните изисквания към езиковата форма: 1) семан- 

тични: минимална зависимост на тълкуването на формата от контекста; конкретно за 
футуралността – изразяване на чисто индикативно значение, без съпровождащо го 
модално значение; 2) формален - наличие на системно-парадигматични корелации; 
3) функционални: дистрибуция и фреквентност). 

Първата глава от изложението е конципирана като диахронен и синхронен прег- 
лед на формите за изразяване на футур в славянските езици. Авторът се спира най- 
напред на синтетичните форми - нат. нар. според традициите в сръбската лингвис- 
тика перфективен презент, но отбелязва и всички други използвани в научната лите- 
ратура термини за назоваване на тези езикови форми (не само тук, в началото, нои в 
цялата монография прави силно впечатление стремежът на автора да представи по 
възможно най-изчерпателен начин съществуващата информация по даден проблем). 
Разделът за синтетичната форма започва с представяне на по-важните употреби на 
перфективния презент, и то в рамките на славянските езици в тяхната цялост (прин- 
цип, който се съблюдава стриктно до края на книгата). Още тук се открояват особено- 
стите на цялата монография: представени са основните съществуващи в науката 
гледни точки по даден въпрос, в случая - съществувала ли е категория бъдеще време 
още в епохата на старобългарския език, и имала ли е тя свои специални (граматикали- 
зирани) аналитични форми? Представени са четири мнения, всяко от които е съпро- 
водено от подробен списък на застъпените автори: 1) в най-ранния етап: на старобъл- 
гарския език и в най-старите текстове на неговите редакции, все още не се откроява 
такава категория; 2) обратно на горното мнение - такава категория е съществувала 
още в най-стария период и конструкциите от модален глагол + инфинитив могат да 
се тълкуват като истински форми за футур; 3) появата на формите за футур е свързана 
с генезиса на славянската система на глаголния вид; 4) в стария период перф. през. 
вече е имал значение на футур (а липсата на такова значение при южнославянски- 
те езици се възприема като по-късна иновация). Д. Войводич обаче допълва със 
свои наблюдения и примери, че макар и само в религиозни и библейски текстове 


(т.е. под влияние на църковнославянския език), такава употреба все пак се е срещала 


1 Струва ми се, че при това представяне авторът е пропуснал да отбележи хетерогенността в употребите на 
перфективния презент, по-точно: 1) не разграничава основна от транспонирана употреба: основната употреба на 
перф. през. със значение на футур (Но мучения твои сейчас кончатся...) от употребата му като транспозиция на 
футура в значение на други граматични форми: на сегашно време в перформативна употреба – имперфективен 
презент (Попрошу вас минутку помолчать = прошу вас) или на повелително наклонение (Садитесь, поедете 
со мной = поезжайте со мной!); 2) граматическо от синтактическо значение: в примери като Ако дођеш сутра, 
прочитаћеш књигу с перф. през. със значение на футур в условно изречение или Помагали су му да сакупи ствари 
със значение, еквивалентно на инфинитив (= сакупити), разглежданата форма получава съответното значение 
само в определен контекст: в рамките на условно изречение или на да-конструкция, и затова тук трябва да се 
говори за значение на синтактическата конструкция като цяло. 

и в сръбската и хърватската редакция на старобългарския език. Нещо повече, авто- 
рът цитира изследователи, които посочват тяхна контекстуална употреба и в съвре- 
менните текстове на сръбски / сърбохърватски: Мойда пеКка ріѓапја Че!едай уес ѕиѓга 
ирше 5П/-и. Тук е интересно да се допълни, че групата на южнославянските езици не 
е единна в това отношение, защото, за разлика от сръбски и хърватски, съвременният 
български език не познава такава употреба. 

След прегледа на съществуващите мнения по въпроса авторът представя своята 
гледна точка: в началото на формиране на отделните славянски езици няма нито фор- 
мална, нито семантична диференциация между категорията на бъдеще и категорията 
на сегашно време. Едва със създаването на абстрактни представи за бъдеще и на- 
стояще и с тяхното разделяне една от друга започват да се формират граматически 
средства за изразяване на бъдеще време. Но понеже в писмените паметници както на 
старобългарски, така и на неговите редакции, вероятно под влияние на разговорния 
език, са се срещали и примери на употреба на презент от глаголи от несвършен вид 
(имперфективен презент) в значение на бъдещо действие, видовата опозиция не 
е можела да послужи за изразяване на опозицията бъдеще - сегашно време. Такава 
възможност са предоставили перифрастичните конструкции с модални глаголи. 

В следващия раздел Д. Войводич се спира на аналитичните форми за футур. От- 
белязва, че на север успоредно с граматикализирането на перфективния презент като 
средство за изразяване на футур става постепенна граматикализация на перифрастич- 
ните форми за изразяване на бъдещи действия с глаголи от несвършен вид (НСВ). 
За разлика от тези славянски езици, в южнославянските езици за глаголите и от двата 
вида се граматикализират перифрастични форми. Но авторът отбелязва, че в началото 
на съществуване на самостоятелните славянски езици тези конструкции (които все 
още не са били граматически средства) са имали и значение на модалност или на 
фазовост, привнасяно от съответния главен (постепенно развиващ се в спомагателен) 
глагол. Както е известно, това са били следните глаголи: ітать, һошід, тода, пачьпд, 
уъчьпд, хачьпдӯ. Освен тях, в старобългарския език се е използвал и глаголът Буѓі, 
но както напомня авторът, в старобългарския език той не е можел да се комбинира 
с инфинитив, затова е участвал в конструкции с причастие. Освен конструкциите 
с глагол, в значение на бъдещи действия са се използвали и: 1) конструкции с датив 
и партицип (дабуиѕ аБзо из); 2) конструкции с датив и инфинитив (Дайушз сит 
іпбпібуо). Както уточнява авторът, първата конструкция не се запазва в съвременните 
славянски езици. Що се отнася до втората дативна конструкция - тази с инфинитив, 
Д. Войводич споделя по-новото мнение, появило се в научната литература, че тези 


конструкции не са калки от гръцки конструкции (по-старо мнение, което авторът 

цитира), а са имали праиндоевропейски произход и затова са отбелязани и в най- 
старите старобългарски паметници и са представлявали праславянска черта. 

В изложението са последователно разгледани перифрастичните конструкции 
и тяхното развитие в старобългарския, в руския език (от епохата на староруския език 
до съвременното му състояние), в полския език (отново в диахронен аспект), в старите 
сръбски и хърватски и в съвременния сръбски език. Анализът в този раздел завършва 
с коментар, в който най-напред се изтъква почти пълната загуба на конструкцията 
‘датив + инфинитив’ – въпреки нейната застъпеност още в най-старите писмени 
паметници. Причините за тази загуба се търсят (с уговорката - поне при някои сла- 
вянски езици) във влиянието на неславянската част от балканските езици (гръцкия 
и албанския език), а при българския и македонския език - и в загубата на инфинитива 
(за последното авторът прави някои уговорки). Разглежданата конструкция се за- 
пазва единствено в съвременния руски език, в разговорния му вариант, докато на 
сръбски и на полски, както посочва Д. Войводич, й съответстват различни други 
морфо-синтактични, или дори лексикални форми (сигурно, свакако; па реупо, сћуђа 
и др.). Войводич отбелязва, че в тези конструкции (напр. Скоро мне выходить) е на- 
лице синтактичен синкретизъм (с. 44), компресия, защото те изразяват две основни 
информации: темпорална и модална (с. 43), и това придава на употребата им опреде- 
лен стилистичен ефект. Авторът подчертава обаче, че в съвременния руски език те 
нямат граматичен характер. 

В края на тази втора глава Д. Войводич помества раздел, посветен на основните 
диференциални признаци на формите на славянския футур, в който се спира на някои 
по-важни специфични черти на отделните езици по отношение на изтъкнатата дву- 
дялба на средствата за изразяване на футур (синтетични и аналитични). Изтъква 
напр., че в източнославянските езици и в полския език е ограничена употребата 
на перф. през. в значение на неактуално настояще, докато в чешкия и словашкия, 
както и в южнославянските езици, тази употреба е запазена. Освен това, под линия 
авторът твърди, че в подчинени изречения (относителни, сравнителни, темпорални 
и условни - с. 48) перф. през. няма темпорално, а модално значение, както в северно-, 
така и в южнославянските езици. Струва ми се все пак, че в типичните темпорални 
подчинени изречения перфективният презент няма модално значение, срв.: Обади 
ми се, когато Петър се върне! Назови ме кад се Петар врати! Позвони мне, когда 
Петр вернется! Що се отнася до употребата на перф. през. в значение на футур 
в самостоятелна употреба (т.е. в просто или в главно изречение), изтъкната е важ- 
ната разлика между севернославянските езици (за които тя е типична) и южнославян- 


ските езици, където тя не се среща. 

По-нататък авторът представя в табличен вид основните парадигматични харак- 
теристики на граматикализираните форми за футур в трите разглеждани езика. 
За руския език това са: 1) синтетична форма на глаголи от свършен вид (СВ) – просто 
бъдеще време, т.е. перфективен презент; 2) аналитична форма на глаголите от НСВ: 
презент на глагола быть + инфинитив. В полския език това са: 1) синтетична фор- 
ма за СВ - перфективен презент; 2) първа аналитична форма за НСВ: презент на 
глагола Бус + инфинитив; 3) втора аналитична форма за НСВ: презент на глагола Бус 
+ причастие на -Ї. 

Сръбският език има само една граматикализирана форма за футур, т. нар. футур 
1, която е представена в три таблици (според трите й разновидности). Според автора 
формата за футур е по същество аналитична, но в зависимост от положението на 
спомагателния глагол ћу, ћеш... (ја ћу читати) спрямо инфинитива може да се раз- 
глежда и като синтетична - когато спомагателният глагол е след инфинитива и се 
пише, с изключение на западните територии, т.е. на Хърватия, слято с инфинитив- 
ната основа: читаћу. Но и в двата случая става дума за аналитична по своя произход 
форма. В третата таблица на граматикализираните средства Д. Войводич поставя 
формите с да-конструкция вместо инфинитив: ја ћу да читам. Трябва да се отбележи, 
че в едни от най-меродавните граматики на сръбския език тази трета форма на футур 
не фигурира, но Войводич я приема вероятно заради наистина бързо нарастващата 
й фреквентност, особено в разговорния език. В заключение към раздела авторът 
изтъква разлика между формите за футур за СВ и НСВ в трите славянски езика: докато 
формите за СВ могат да изразяват действия, които по различен начин се отнасят 
към обективното или относителното: настояще, така че между бъдеще и сегашно 
време няма ясна граница, формите за НСВ имат ясно отграничено темпорално значе- 
ние без никакви други нюанси освен семантиката на намерение, което според него 
е инхерентно свойство на бъдещото действие (с. 55). Може да се направи една корек- 
ция - значението на намерение е налице само когато извършителят и говорещият 
съвпадат, т.е. във формите за 1. лице. А нюансът на модално значение, който е налице 
при употребата на футур във всички лица и числа, е значението на една формално 
неексплицирана сигурност в извършването на действието. 

Последният раздел в тази глава е посветен на модалните глаголи, които стоят на 
границата на футуралната десемантизация. В него авторът разглежда конструкциите 


с глаголите начать и стать в руския език (Он скоро начнет подниматъся из кустов, 


2 Тези термини отразяват традиционната подялба на значението на времената в сръбската и хърватската гра- 
матика. 

Никакого разговора о Моцарте я поддерживать не стану). Предлагат се конструкции 
и с други глаголи: постараться, дать, стоить, собираться и др. Струва ми се, че при 
тълкуването на тези последните авторът невинаги анализира коректно значението 
на конструкцията - макар че във всички е налице някаква информация за бъдещо 
действие, понякога тази информация не е част от значението на самата конструкция, 
а от лексикалното значение на глагола. Срв. напр. случая с безспорно граматическо 
значение на футур (макар и примесено със значение на фазовост) и с възможна 
замяна с такава форма: Он скоро начнет подниматься из кустов (= он скоро будет 
подниматься), от една страна, и случая... он грозил продать с молотка все, что у них 
есть (не би била адекватна замяната с футур, срв.: Он продаст с молотка все?..., защо- 
то глаголът грозить запазва изцяло лексикалната си семантика), от друга страна. Не са 
съвсем убедителни и някои други тълкувания, включително и в полски и в сръбски 
примери, но еважно, че авторът вижда в този тип конструкции модални конструкции, 
които обаче изразяват, в различна степен, и значение на футуралност за действието. 

С това идва и последната подточка в този раздел, в която се застъпва идеята за 
граматикализацията на категорията футур като процес, който все още нее приключил. 
Авторът разглежда представените в предишната точка непълнозначни глаголи като 
намиращи се на прага на десемантизацията и вижда в тях резервна база от спомагател- 
ни глаголи, която винаги може да бъде активирана и включена в процес на образуване 
на темпорални форми, преди всичко - на футурални (с. 68). 

Следващата глава от изложението е посветена на статута на формите и конструк- 
циите за футур в трите разглеждани езика по отношение на степента на тяхната 
граматикализираност. Авторът оспорва утвърденото в граматическата литература 
мнение, че категорията на бъдеще време в руски, полски и сръбски е завършила своята 
граматикализация. Той аргументира своята позиция, като насочва вниманието на 
читателя към форми, чиято употреба в значение на футур буди спорове. 

Представянето на такива проблематични форми в руския език Д. Войводич за- 
почва с обсъжданата в литературата възможност на формите на пасивните причас- 
тия да изразяват темпорални отношения (напр.: он был изучен - изучен – будет изучен 
(СВ); он бъл любим - любим - будет любим (НСВ)). Войводич представя по-нови 
мнения в руската лингвистика, според които пасивът удовлетворява в не по-малка 
степен от актива критериите за включване в системата на темпоралните форми. Авто- 
рът предлага към потенциалните изразни средства на футур да се добавят и дискути- 


раните в литературата активни конструкции с глаголите стать и начать, които, при 


з Авторът неправилно дава като съответна трансформация конструкцията грозил, что продаст. 

наличие на подходящ контекст, частично се десемантизират и започват да изпълняват 
функцията на спомагателни глаголи (срв. синонимията на двете конструкции в при- 
мера му: Не стану есть, не буду слушать). Но същевременно, той изтъква и подчер- 
тано ниската фреквентност на тази употреба в сравнение с граматикализираните 
форми с глагола быть. Третата дискутирана форма са причастията, образувани от 
НСВ глаголи с помощта на суфикси, на които традиционно е приписвано значение 
на сегашно време: -уш(ий), -ющ(ий), -ащий, -яш(ий), но които в разговорния език 
могат да получат и значение на бъдещо действие, срв.: Храбрец, сумеющий победить 
дракона, получит в награду принцессу. Авторът се солидаризира с изразяваното от 
някои изследователи наблюдение за все по-активното преминаване на такива форми 
от разговорния руски език към стилове на книжовния език. 

В съответния подраздел за полския език Д. Войводич се спира на равнопоставе- 
ността между двете аналитични конструкции за бъдеще време: Беде + инфинитив 
и Бейе + причастие на -Ё, като изтъква споровете в полската лингвистична литература 
по този въпрос. За да бъде обективен, авторът провежда анкета за тяхната употреба 
сред носители на полския език и отчита известно разминаване в отделни отговори на 
информантите. По-точно, някои информанти употребяват двете форми пропорцио- 
нално, докато други дават превес на една от конструкциите, а при трети този превес 
достига до изключително предпочитание само на едната форма. Тези резултати карат 
читателя да предположи, че употребата на двете конструкции не отразява тяхната 
пълна граматикализираност, а това предположение се потвърждава и от цитираните 
по-нататък мнения (с които съвпадат и резултатите от проучването на самия автор) за 
все по-активната употреба в разговорния език и в публицистичния стил на формата 
с причастието. Към конструкциите в полския език с нерешен статут Д. Войводич 
добавя и перифрастичните конструкции с глагола тіес (ИЛес со тат росгас?), а също 
като в руския език - и употребата на пасивни конструкции за изразяване на футурални 
отношения. 

Най-голямо внимание в тази глава е посветено на въпроса за статута на конструк- 
цията ‘да + презент’ като средство за изразяване на футур в сръбския език, защото 
според автора той е най-много обсъждан в литературата, но най-слабо решен. Според 
установила се в литературата традиция решаването на този въпрос се свързва с тери- 
ториалната подялба на сръбския / сърбохърватския език на източен и западен вари- 


ант“, като да-конструкцията, чиято употреба се свързва с влиянието на балканския 


4 Д. Войводич използва тези термини условно (затова ги слага в кавички), за да обхване цялата територия на 
новощокавската група диалекти, без да използва наименования, получени по езиково-политически, съответно 
национално-езиков модел (с. 82, бел. под линия). 

езиков съюз, се смята за приета норма в източния вариант. Смята се, че успоредната 
употреба на инфинитива и на да-конструкцията като негов заместител във формите 
за футур не е еднакво застъпена на цялата новощокавска територия. На базата на 
изследвания върху употребата на тази конструкция в творчеството на писатели, които 
принадлежат към различни социо-културни среди, се утвърждава мнението, че да- 
конструкцията е по-застъпена в източния вариант, което се свързва с тенденцията 
към изчезване на инфинитива, очертаваща се в много говори, които представляват 
диалектната основа на „източния” вариант на сръбския стандартен език (с. 82). 
Д. Войводич прави изследване, което в общи линии потвърждава това традиционно 
мнение. Най-напред той изследва конкуренцията ‘инфинитив «<> да-конструкция” 
извън формите за футур - в подчинена употреба, и отбелязва съвпадението на резулта- 
тите от него с установеното мнение. След това обаче авторът изрично подчертава, 
че това състояние не съвпада със състоянието в рамките на футуралните форми. 

Той отново припомня трите граматикализирани форми за футур в съвременния 
сръбски език, в които задължително се използва кратката, енклитичната форма на 
спомагателния глагол хтети, а именно: 1) ја ћу писати / ја ћу написати; 2) писайу 
/ написайу; з) ја ћу да пишем / ја ћу да напишем. Вариантът с да-конструкция според 
него е равноправен на варианта с инфинитив като средство за изразяване на тем- 
порално значение, но само в положителната си форма (а ћу да пишем / ја ћу да 
напишем). В бележка под линия авторът уточнява изрично, че да-конструкцията, 
употребена с отрицателната форма на глагола хтети: ја нећу да пишем / ја нећу да 
напишем, както и тази с положителната, но пълна форма на глагола: ја хоћу да пишем 
/ ја хоћу да напишем (последната - с изключение на употребата й като въпросителна 
конструкция), не влиза в групата на футуралните средства, а на конструкции с модал- 
но - волунтативно - значение. За да разграничава достатъчно убедително двата вида 
конструкции, авторът в този подраздел въвежда прилагането на 2 важни критерия 
за определяне на граматикализираността на дадена форма: разпространение и фре- 
квентност на употребата. 

Сравнението на употребата на волунтативните (оптативните) конструкции в сръб- 
ския език и на техните еквиваленти в руския и в полския език довежда автора до 
интересни заключения за отношението между футуралните и волунтативните сред- 
ства в славянските езици. Той изтъква наблюденията си, че на волунтативна сръб- 
ска конструкция често на руски и на полски език съответства футурално средство 
– обстоятелство, тълкувано от някои лингвисти погрешно в смисъл, че то доказва 
значението на футур за сръбската конструкция, смятана за волунтативна. Д. Войводич 


прави обратното заключение - че руските и полските футурални конструкции са 

бифункционални и могат да изразяват освен футуралното, понякога и волунтативно 
значение, докато сръбската волунтативна конструкция има само една функция (в из- 
ложението по-нататък обаче самият Войводич признава и за изключения от послед- 
ното правило). Този извод е наистина интересен, като авторът противопоставя по този 
критерий севернославянските на южнославянските езици и дава пример за такава 
бифункционалност на руски език (Подходит Рома к мужикам и говорит: – Дяденьки, 
икру есть будете? – Будем! – Когда будете есть, позовите меня!), за който твърди, 
че не може да бъде адекватно преведен на южнославянски език с изключение на 
словенския. Според мен обаче такава бифункционалност на формата за бъдеще време 
е съвсем приемлива и в българския език (срв.: Ще ядете ли хайвер? = Искате ли да 
ядете хайвер?), а ми се струва, че не е невъзможна и в самия сръбски език. По-важен 
е обаче изводът на Д. Войводич, който той прави в заключение на тези свои наблю- 
дения: че и в руския, и в полския език не е извършена окончателна диференциация 
между формите за изразяване на футур и на волунтативност. Що се отнася до сръб- 
ската волунтативна конструкция хоћу / нећу + да + презент, струва ми се, чеавторът не 
е съвсем последователен. Докато при представянето на езиковия материал навсякъде 
за изразяване на волунтативност са използвани именно тези конструкции, за които, 
от друга страна, никъде не е посочен пример за употребата им в значение на футур, 
при извеждането на заключение в този раздел Д. Войводич отбелязва, че волунтатив- 
ната конструкция в сръбския език може да има както индикативно (т.е. футурално 
– бел. моя, Д.С.), така и волунтативно значение (с. 98), което обърква читателя. 
В края на подраздела, където Д. Войводич споменава, че примери от типа хоћу / нећу 
+ да + презент се срещат често само в диалози, но много рядко в наративни части 
на текст (с. 99), става ясно, че такава употреба явно е налице в сръбския език, 
но това би трябвало да бъде своевременно демонстрирано и коментирано достатъчно 
експлицитно. 

При езиковия анализ тук Д. Войводич прилага и другия важен за определянето на 
статута по граматикализираност критерий - фреквентността на дадено езиково сред- 
ство. Този критерий му дава възможност да заключи, че разглежданите употреби 
на футур с волунтативно значение в руски и полски, съответно - на волунтативната 
конструкция в значение на футур в сръбски, не могат да бъдат включени в грамати- 
ческия стандарт на езиците заради своята подчертано ниска фреквентност. 

В последния раздел на тази глава Д. Войводич предлага интересни съпоставки 
между употребата на футурални конструкции с инфинитив / с да-конструкция на те- 
риторията на източния и на западния вариант на новощокавските групи диалекти, за 


да провери цитираното по-горе убеждение, че и във формите за футур конструкциите 


ПТМКА БАУОУА : КЕУІЕМ5. МОТІСЕЅ. КЕРОКТА 
КЕСЕМУЈЕ. РЕХЕСТАОУ. ЅРКАМОХРАМІА + ХЕЗХУТУ СҮКҮІО-МЕТОРІАМЅКІЕ > 7/2018 


с инфинитив са по-характерни за западния вариант. Наблюденията включват корпус 
от художествената литература и корпус от публицистични текстове, като и в двата 
корпуса са еднакво застъпени представители на 4-те основни региона: Сърбия, Хър- 
ватия, Босна и Херцеговина, Черна гора. При анализа на художествения стил авторът 
достига до извод, че употребата на инфинитив в рамките на формите за футур е много 
фреквентна по цялата езикова територия и преобладава над употребата на да-кон- 
струкция; че и при четиримата автори се наблюдава влияние на родния диалект, 
което обяснява известното увеличаване на употребата на да-конструкциите само там, 
където в диалекта на съответния писател е налице отстъпление на инфинитива пред 
да-конструкцията. От друга страна, Д. Войводич подчертава и стилистичната роля, 
която изпълнява употребата на футур с да-конструкция в художествения текст - чрез 
нея Добрица Чосич, при когото се наблюдават най-вече тези форми (в рамките на 
ексцерпирания корпус), стилизира образа на своите герои (формите се срещат най- 
вече в диалози между представители на селското население). Още по-показателни са 
резултатите от изследването на корпуса от публицистични текстове: във всекидневния 
печат инфинитивът е изтласкал напълно от употреба своя синтактичен вариант 
(с. по), отбелязва авторът и верен на принципа си да търси многостранност и изчер- 
пателност при представянето на езиковите явления, намира причини за това явление 
в стремежа на пресата към обективност на звученето (докато да-конструкциите чрез 
по-разговорното си звучене внасят субективизъм), както и в по-високата степен на 
икономичност, реализирана от инфинитива. Така авторът достига до извода, че в из- 
точните територии употребата на да-конструкция се привнася в художествения стил, 
за да придаде на текста експресивност и субективен елемент, което не се преследва 
в публицистичния стил и затова там е излишно. От друга страна, Д. Войводич изтъква 
стремежа към инфинитивизация на западните територии от новощокавския езиков 
стандарт, предизвикан от езиково-политическо филтриране и свързан с премахване 
от употреба на футур с да-контрукция особено от писмения език, но посочва и отделни 
примери, когато тази конструкция е била пропусната по недоглеждане, включително 
на сайта на Хърватския езиков портал. 

Всичко това дава основание на Д. Войводич да достигне до заключението, че при 
употребата на инфинитива във формите за футур не може да се говори за явление, 
свързано само със западните езикови територии, нито че употребата на да-кон- 
струкцията е изключително, неприкосновено притежание” на източните (с. 12), 
т.е. че по този признак не може да се говори за разделяне на територията на изток 
и запад. Нещо повече, че ако въобще може да се говори за вариантно разслояване на 


двете посочени форми на футур 1, тогава е по-правилно да се каже, че то е налице по- 

скоро в самия „източен” вариант на сръбския езиков стандарт (с. 12, тук се позовава 
на друг сръбски лингвист, Вл. Джуканович). 

В последната глава, озаглавена Вместо заключение, авторът представя своите 
обобщения в резултат на извършения анализ. Постигната е поставената в началото 
на монографията цел - да се открие тенденцията в развитието на системата от сред- 
ства за изразяване на футур: Д. Войводич изтъква извода си за незавършената все 
още граматикализация на тези средства и в трите славянски езика, а в резултат от 
прилагането на този процесуален подход - и за съществуването на различни степени 
в осъществената граматикализация на формите. Осмислят се в по-генерализиран 
план направените при конкретните анализи изводи, които по-горе посочих, а в края 
на монографията се изтъква заключението, че граматикализацията на езиковите сред- 
ства е резултат както на естественото развитие на езиците, така и до известна степен 
- на интервенции от нормативен характер. Отношението на автора към отражението 
на тези интервенции върху развитието на езика не е положително - той смята, че това 
е слабата страна на нормирането на езика и че колкото по-висока е степента на 
нормираност на езика (строга норма), толкова по-бавно е неговото развитие. Това 
отношение е според мен пряк израз на характерната за сръбската норма демокра- 
тичност, която лично аз ценя високо и за която смятам, че е необходима в нашето 
съвремие. 

Представената в тази рецензия монография отразява аналитичния поглед, стре- 
межа към изчерпателност, ерудицията и отговорното отношение на един сериозен 
и задълбочен изследовател. Към тези убедително изявени достойнства на автора ще 
добавя и нещо друго, не по-малко важно - неговата амбиция да възприема славян- 
ските езици като едно цяло. Тази славянофилска насоченост на изследването - все 
по-рядко срещана в днешно време - прави работата още по-ценна и привлекателна за 


читателя. 


